《游洞霄宫》
宋代·韩松

玄冥相我作山行，卷却重阴放晓晴。
但见峰峦互扃锁，不见宫阙隐峥嵘。
云根洞穴篝灯入，井底波澜抚掌生。
唤客入山还送客，淙琤犹记石泉声。

作者简介：韩松，梴弟。宁宗嘉定二年（一二○九）由知江州任放罢（《宋会要辑稿》职官七四之三二）。八年，为太府寺丞（同上书职官七三之四九）。今录诗八首。